Document ID: /roh_data/filtered/fineweb-2-filterrobots_roh.jsonl.gz/24532

Avant l'exercizi pon tuts empruvar ils instruments: Dar sin la percussiun, suflar en ina trumbetta ni dar sin il xilofon. Ils musicist da la musica da Suraua dattan tips e gidan dapertut. Varga 20 persunas han accumpagnà l'exercizi public e fatg diever da questa purschida in pau speziala. Cuntanscher la populaziun cun quest exercizi public - quai è l’idea fundamentala da la musica da Suraua.
Dar la pussaivladad a la glieud da mirar tge che la musica fa, e forsa leventa quai la motivaziun tar els da sez far musica.
La musica da Suraua dumbra ussa 29 commembras e commembers, il pli bler ch'ella dumbrava ina giada eran 37 musicistas e musicists. Quest onn po la musica da Suraua festivar 40 onns e quai vegnan els a far il matg cun in concert communabel cun il chor da Suraua, che ha quest onn 44 onns.
RR actualitad 11:00